open-index/open-wikipedia-markdown huggingface dataset:
Blaine Gabbert

**Blaine Gabbert** (s. 15. lokakuuta 1989, Ballwin, Missouri) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Tennessee Titansissa. Gabbert on Jacksonville Jaguarsin ensimmäisen kierroksen varaus vuodelta 2011.

## NFL-ura
Jacksonville Jaguars varasi Missourin yliopistossa yliopistojalkapalloa pelanneen Gabbertin vuoden 2011 NFL:n varaustilaisuuden ensimmäisellä kierroksella. Hän teki seuran kanssa neljän vuoden sopimuksen, arvoltaan 12 miljoonaa dollaria.

Gabbertin tulokaskausi Jacksonvillessä oli vaikea. Hänen heittotarkkuutensa (50,8%) oli toiseksi huonoin yli 200 kertaa heittäneistä pelinrakentajista, kun taas jaardeja per yritys -keskiarvo oli koko sarjan huonoin. Gabbert pelasi Jacksonvillessä kolme kautta. Chad Henne syrjäytti ailahtelavasti pelanneen Gabbertin ja maaliskuussa 2014 Jacksonville kauppasi hänet San Francisco 49ersiin vaihdossa kuudennen kierroksen varausvuoroon.

Gabbert pelasi San Franciscossa kolme kautta. Kaudeksi 2017 Gabbert teki sopimuksen Arizona Cardinalsin kanssa. Vuonna 2018 Gabbert teki kaksivuotisen sopimuksen Tennessee Titansin kanssa. Hänen roolinsa oli olla lähinnä Marcus Mariotan varamiehenä.

Gabbert pelasi vain kauden Tennesseessä. Titans vapautti hänet sopimuksesta keväällä 2019 hankittuaan Ryan Tannehillin. Gabbert siirtyi yksivuotisella sopimuksella Tampa Bay Buccaneersiin, mutta oli koko kauden sivussa loukattuaan olkapäänsä harjoituskauden aikana. Buccaneers kuitenkin uusi hänen sopimuksensa kaudeksi 2020, jolloin hän oli Tom Bradyn varamiehenä.

## Lähteet
Christian Poltéra

**Christian Poltéra** (s. 1977 Zürich) on sveitsiläinen sellisti. Hän on ollut solistina johtavien orkesterien kanssa ja tehnyt yhteistyötä muiden muassa Riccardo Chaillyn, Christoph von Dohnányin, Bernard Haitinkin sekä John Eliot Gardinerin kanssa. Hän on tulkinnut myös kamarimusiikkia; hän on muun muassa muodostanut Frank Peter Zimmermannin ja Antoine Tamestit'n kanssa jousitrion.

Poltéra voitti vuonna 2004 Borletti–Buitoni-palkinnon ja tuli valituksi BBC:n "New Generation Artistiksi". Hän on saanut monia tunnustuksia levytyksistään, esimerkiksi "BBC Music Choicen", "Editor's Choicen" (Gramophone Magazine) ja "Diapason d'Orin". Hänen diskografiaansa kuuluvat muun muassa tulkinnat Dvorákin, Dutilleux'n, Lutosławskin, Tochin, Schoeckin, Honeggerin ja Martinin konsertoista. Poltéra on myös levyttänyt Prokofjevin, Faurén, Saint-Saënsin, Mozartin ja Schubertin kamariteoksia.

## Lähteet

## Aiheesta muualla
* Viralliset sivut ,
Eila Kyröläinen

**Eila Kyröläinen** (o.s. Eskola, 28. kesäkuuta 1931 Ruovesi – 20. heinäkuuta 2015) oli suomalainen meloja, joka osallistui olympialaisiin Melbournessa 1956 ja Roomassa 1960. Melbournessa hän oli Suomen joukkueen ainoa naisurheilija. Roomassa hän meloi loppukilpailussa ollen loppusijoituksissa yhdeksäs. Hän kilpaili kajakkiyksikössä 500 metrillä.

## Lähteet
* Eila Eskola-Kyröläinen  Sports-reference.com-sivustolla. 

### Viitteet
Ewen Montagu

**Ewen Montagu** (19. maaliskuuta 1901 – 19. heinäkuuta 1985) oli englantilainen komentajakapteeni toisen maailmansodan aikana. Hän työskenteli aselajien välisessä komiteassa, jonka tehtävänä oli huolehtia sotatoimiin liittyvistä turvallisuuskysymyksistä.

Hän tuli tunnetuksi kirjastaan *Mies, jota ei ollutkaan* (*The Man Who Never Was*). Kirja kertoo Sisilian maihinnousuun liittyvästä harhautusoperaatiosta nimeltä operaatio Mincemeat. Vuoden 2021 elokuvassa *[[Operaatio Mincemeat (elokuva)|Operaatio Mincemeat]]* Montagua esittää Colin Firth.

## Lähteet
*

### Viitteet
Juan Dyrzka

**Juan Carlos Dyrzka** (24. maaliskuuta 1941 – 26. kesäkuuta 2012) oli aitajuoksussa kilpaillut argentiinalainen yleisurheilija. Hän voitti Pan-Amerikan kisoissa 1963 kultaa 400 metrin aitajuoksussa. Hän edusti maataan kesäolympialaisissa 1964 Tokiossa ja kesäolympialaisissa 1968 Méxicossa. Méxicon olympialaisissa 1968 Dyrzka juoksi 400 metrin aitajuoksussa ennätyksensä 49,82, joka säilyi Argentiinan ennätyksenä aina vuoteen 2017 asti. Dyrzka osallistui myös Pan-Amerikan kisoihin 1967 ja 1971. Hän kuoli 71-vuotiaana päädyttyään sairaalaan sydänsairauden johdosta.

## Lähteet
Justin Tuck

**Justin Lee Tuck** (s. 29. maaliskuuta 1983 Kellyton, Alabama) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Tuck edusti 11 kauden pituisella NFL-urallaan New York Giantsia ja Oakland Raidersia.

Tuck on kaksinkertainen Super Bowl -voittaja. Hänet valittiin urallaan kahdesti NFL:n tähdistöotteluun Pro Bowliin ja kerran All-Pro-miehistöön.

## NFL-ura
New York Giants varasi Notre Damen yliopiston joukkueessa yliopistojalkapalloa pelanneen Tuckin vuoden 2005 NFL:n varaustilaisuudessa kolmannella kierroksella, 74. pelaajana. Tuck voitti Giantsissa Super Bowlin kahdesti, vuosina 2007 ja 2011. Tuck ei hyväksynyt Giantsin sopimustarjousta keväällä 2014, vaan siirtyi Oakland Raidersiin. Hän pelasi Raidersissa kaksi kautta. Keväällä 2016 Tuck ilmoitti lopettavansa ammattilaisuransa.

## Lähteet
Pat Cummings

**Patrick Michael Cummings** (11. heinäkuuta 1956 Johnstown, Pennsylvania – 26. kesäkuuta 2012) oli yhdysvaltalainen koripalloilija, joka pelasi laitahyökkääjänä ja sentterinä.

Cummings opiskeli high schoolissa Johnstownissa ja sitten Cincinnatin yliopistossa. Hänet varattiin , ja hän teki NBA-debyyttinsä 13. lokakuuta 1979 seuranaan Milwaukee Bucks. Myöhemmin hän pelasi myös Dallas Mavericksissa (1982–1984), New York Knicksissä (1984–1988), Miami Heatissa (1988–1990) ja Utah Jazzissa (1990–1991). Lisäksi hän pelasi Italiassa Ranger Varesessa (1990) sekä CBA-seuroissa Rapid City Thrillers (1991–1992), Fort Wayne Fury (1992–1993) ja Wichita Falls Texans (1993). 

Cummings valittiin vuonna 1979 Metro Conference Men's Basketball Player of the Year -voittajaksi.

## Lähteet
Blondie Johnson

**Blondie Johnson** on Ray Enrightin ohjaama yhdysvaltalainen draama-/ rikoselokuva vuodelta 1933, jonka pääosissa ovat Joan Blondell ja Chester Morris. Sivuosissa ovat muun muassa Allen Jenkins, Earle Foxe ja Claire Dodd.

*Blondie Johnson* sai ensi-iltansa kotimaassaan 1. maaliskuuta vuonna 1933. Elokuvan tuottanut Warner Bros. -yhtiö myös julkaisi *Blondie Johnsonin* DVD:lle 14. joulukuuta vuonna 2010.

*Blondie Johnson* kertoo Blondellin näyttelemästä Blondie Johnson -nimisestä naisesta, joka taistelee tiensä 1930-luvun lama-ajan köyhyydestä alamaailman huipulle.

## Rooleissa

## Lähteet

## Aiheesta muualla
* 
* 
* ''Blondie Johnson'' TCM Movie Databasessa
Roast

**Roast** on yhdysvaltalaisperäinen komediatapahtuma, jossa roastin kohteena oleva päähenkilö istutetaan yleisön eteen kuuntelemaan itseensä kohdistuvia herjoja ja pilkantekoa. Roastaajina toimii yleensä joukko koomikoita ja kohteen ystäviä, mutta roastaajina saattavat yhtä hyvin toimia myös julkisuudesta tutut henkilöt. Roastin kohteeksi valitaan usein paljon eri yhteyksissä esillä ollut julkisuuden henkilö, koska hänen elämänsä ja taustansa ovat myös suurelle yleisölle tuttuja. Roast on pohjimmiltaan hyväntahtoinen tapahtuma, jonka tarkoitus on yhtä paljon kunnioittaa kohdetta kuin irvaillakin hänelle.

Roastin avaa seremoniamestari eli *roastmaster* esittelemällä roastauksen kohteen yleisölle. Tämän jälkeen roastaajat vuorollaan herjaavat kohdetta ja myös toisiaan usein hyvin räävittömin sanamuodoin ja henkilökohtaisuuksiin mennen. Lopuksi kohde itse pitää puolustuspuheenvuoron, jossa hän samalla saa tilaisuuden pilkata roastaajiaan.

Roastien historia ulottuu 1920-luvun New York Friar's Clubille, jossa roasteja alettiin järjestää säännöllisesti. Dean Martin toi roastit yleiseen suosioon Yhdysvalloissa 1960- ja 1970-luvuilla. Nykyisin tunnetuimpiin roasteihin kuuluvat televisioidut Comedy Central -kanavan roastit. Comedy Central Roasteissa kohdehenkilöinä ovat olleet Drew Carey, Jerry Stiller, Rob Reiner, Hugh Hefner, Chevy Chase, Denis Leary, Jeff Foxworthy, Pamela Anderson, William Shatner, Flavor Flav, Bob Saget, Larry the Cable Guy, Joan Rivers, David Hasselhoff, Donald Trump, Charlie Sheen, Roseanne Barr, Bruce Willis, James Franco ja Justin Bieber. Suomessa näitä roasteja on esittänyt televisiokanava Jim.

Suomessa roast on varsin tuore ilmiö ja sen perinnettä on alkanut vaalia helsinkiläinen ohjelmaravintola Apollo Live Club, jonka järjestämiin iltoihin on valittu kohdehenkilöiksi Sakari Kuosmanen, Esko Eerikäinen, Anu Saagim, Frederik ja Teuvo Hakkarainen. Tämän lisäksi stand up -ohjelmatoimisto Suomen Komiikkateollisuus on järjestänyt roasteja jossa kohdehenkilöinä ovat olleet Janne Kataja ja Matti Nykänen.

## Lähteet
Live at the Acropolis

**Yanni Live at the Acropolis** on modernin instrumentaalimusiikin esittäjän Yannin albumi- sekä videojulkaisu vuodelta 1994. Live-esitys on tallennettu Herodes Atticuksen odeionissa. Albumi nousi Billboardin "The Top New Age Albums" listan kärkeen ja "Top 200" listan sijalle 5. Julkaisu voitti myös Emmy-palkinnon vuonna 1994. Videojulkaisu on nähty 65 eri maassa ja sen on nähnyt puoli miljardia ihmistä maailmanlaajuisesti. Se on kaikkien aikojen toiseksi eniten myyty musiikkivideo (myydyin on Michael Jacksonin Thriller). Myös albumia on myyty yli 7 miljoonaa kappaletta ympäri maailman.

Live at the Acropoliksessa Yanni esittää "bändinsä" (ympäri maailman kerätyistä huippumuusikoista koostuvan yhtyeen) ja kapellimestari Shardad Rohanin ohjaaman Royal Philharmonic Orchestran säestämänä niin uusia sävellyksiä kuin tunnetuimpien kappaleidensa orkesterisovituksia kotimaansa yleisön edessä.

## Kappalelista
### Albumi
1. "Santorini" - 6:57

2. "Keys to Imagination" - 7:35

3. "Until the Last Moment" - 6:37

4. "The Rain Must Fall" - 7:24

5  "Acroyali/Standing in Motion" (Medley) - 8:51

6. "One Man's Dream" - 3:36
7. "Within Attraction" - 7:46
8. "Nostalgia" - 5:46
9. "Swept Away" - 9:22
10. "Reflections of Passion" - 5:22

### Filmi
1. "Santorini"
2. "Until the Last Moment"
3. "Keys to Imagination"
4. "The Rain Must Fall"
5. "Felitsa"
6. "Within Attraction"
7. "One Man's Dream"
8. "Marching Season"
9. "Nostalgia"
10. "Acroyali"
11. "Aria"
12. "Reflections of Passion"
13. "Swept Away"
14. "The End of August"
Senecan kieli

**Senecan kieli** (senecaksi *Onödowága* tai *Onötowáka*) on senecaintiaanien puhuma irokeesikieli, jota nykyään puhutaan pääosin reservaateissa New Yorkin länsiosissa ja Oklahomassa. Vuonna 2007 kielellä on noin sata puhujaa, mutta itse senecoja on jäljellä noin 9000 henkeä.

## Katso myös
* Senecat (kansa)
* Irokeesit

## Lähteet
Vaimoni on etsivä

**Vaimoni on etsivä** () on Alexander Hallin ohjaama yhdysvaltalainen komediallinen mysteerielokuva, joka sai ensi-iltansa vuonna 1938. Komedian pääosissa ovat Joan Blondell, Melvyn Douglas ja Mary Astor. Sivurooleissa ovat muun muassa Frances Drake ja Jerome Cowan.

*Vaimoni on etsivä* perustuu Wilson Collisonin novelliin, josta Gladys Lehman laati käsikirjoituksen. *Vaimoni on etsivä* sai ensi-iltansa kotimaassaan 20. huhtikuuta 1938. Suomen ensi-ilta oli 28. huhtikuuta 1940. Columbia Pictures -studio tuotti elokuvan. Elokuva sai jatko-osan *There's That Woman Again*, joka ilmestyi seuraavana vuonna 1939. Blondell ei uusinut rooliaan, joka meni Virginia Brucelle. Douglas jatkoi roolissaan.

Elokuva kertoo etsiväavioparista Sally (Blondell) ja William Reardonista (Douglas), jotka tutkivat murhaa.

## Näyttelijät

## Aiheesta muualla
* 
* 
* 
*
Nenän agenesia

**Nenän agenesia** on äärimmäisen harvinainen tila, jossa ihminen kärsii synnynnäisestä nenän puuttumisesta, agenesiasta. Kirjallisuudessa on raportoitu noin 20 tapausta. Vielä harvinaisempaa on nenän puolittainen puuttuminen. Vastasyntyneen ennusteeseen vaikuttavat usein merkittävästi hänellä olevat muut poikkeavuudet. Nenän agenesiaan saattaa liittyä useita aivojen poikkeavuuksia. Sen yhteydessä esiintyneisiin muihin häiriöihin on liittynyt korkeaa kuolleisuutta. Agenesiaa on tavattu esimerkiksi Treacher Collinsin oireyhtymässä. Valtaosa nenän agenesiatapauksista on sporadisia, ja karyotyyppi on pääsääntöisesti ollut normaali.

## Lähteet
HMS Mars (1896)

**HMS Mars** oli Britannian kuninkaallisen laivaston vuonna 1896 vesillelaskettu Majestic-luokan taistelulaiva.

## Valmistus

Spencerin ohjelmaan kuuluvana alus tilattiin Laird, Son and Companyltä Birkenheadistä osana vuosien 1893-1894 laivasto-ohjelmaa ja sen köli laskettiin 2. kesäkuuta 1894. Alus laskettiin vesille 30. maaliskuuta 1896 ja se valmistui kesäkuussa 1897.

## Palvelus
Alus myytiin romutettavaksi vuonna 1921.

## Lähteet
*
*
*
*

### Viitteet
Léonce Bridoux

**Léonce Bridoux** (15. tammikuuta 1852 Henin-Liétard – 20. lokakuuta 1890) oli ranskalainen roomalaiskatolinen piispa. Hän kuului Afrikan lähetyssaarnaajiin (Valkoiset Isät) ja sai pappisvihkimyksensä 24. lokakuuta 1874. Hänet nimitettiin Tanganikan apostoliseksi vikaariksi ja Utican titulaaripiispaksi 15. kesäkuuta 1888. Piispaksi vihkiminen seurasi 8. heinäkuuta. Pääkonsekraattorina toimi Charles-Martial Allemand-Lavigerie, jota avustivat Barthélemy Clément Combes ja Clovis-Nicolas-Joseph Catteau.

Bridoux kuoli 38-vuotiaana virassa.

## Lähteet
Trubitšino

**Trubitšino** () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Novgorodin pohjoispuolella kaupungin välittömässä läheisyydessä. Kylässä on 2&nbsp;950 ja kunnassa 3&nbsp;100 asukasta (vuonna 2009).

Kunnan pinta-ala on 97 neliökilometriä. Se rajoittuu pohjoisessa Novgorodin piiriin Tjosovo-Netylskin ja Podberezjen sekä koillisessa Tšetšulinon kuntiin, kaakossa ja etelässä Novgorodin kaupunkiin ja lännessä Syrkovon kuntaan. Pinta-alasta 58,2 % on metsää ja 29,2 % maatalousmaata. Joista huomattavin on Olhavan sivujoki Pitba. Trubitšinon lisäksi kuntaan kuuluvat Vitkan ja Strelkan kylät.

Kylistä on linja-autoyhteys Novgorodiin. Työvoimasta 64,2 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (63,8 %) sekä terveydenhuolto ja sosiaalipalvelut (15,4 %). Kunnassa toimii suuri kasvihuoneyritys ja maitotila. Palveluja ovat lastentarha, keskikoulu, kansanperinne- ja vapaa-ajankeskus, kirjasto, posti ja poliklinikka.

Trubitšinon kylä koostuu etupäässä mukavuuksilla varustetuista kerrostaloista sekä puisista omakotitaloista. Nähtävyyksiin kuuluu 1700-luvulla rakennettu Vitotškajoen ylittävä silta ja sen lähellä sijaitseva Pokrovan kirkko.

## Lähteet

## Aiheesta muualla
* Trubitšinon kunnan sivusto
Bolšoi Jugan

**Bolšoi Jugan** () on Obin keskijuoksun rinnakkaisuoman Staraja Obin eteläinen sivujoki Hanti-Mansian autonomisessa piirikunnassa Tjumenin alueella Venäjällä. Joen pituus on 1063 kilometriä, josta alin 457 kilometriä on navigoitavaa osuutta. Valuma-alueen laajuus 34&nbsp;700 neliökilometriä.

Joen keskivirtaama oli keskijuoksun Taurovon mittauspisteessä keskimäärin 81,7 m3/s ja alajuoksun Ugutissa 143,1 m3/s. Alimmillaan virtaus on kevättalvella. Kevättulvat esiintyy yleensä touko-kesäkuussa, jolloin keskimääräinen kuukausivirtaama saattaa kohota keskijuoksulla tasolle 300–500 m3/s(Taurovo) ja alajuoksulla 300–900 m3/s (Ugut).

Joen valuma-alueella on joitain öljykenttiä tuotantotaajamineen (esimerkiksi Ugut). Myös öljy- ja maakaasuputket, tiet ja muut maastoa muuttaneet rakenteet ovat vakavasti vaikuttaneet alueen alkuperäisväestön (hantit) elämään ja muuttaneet vuosikymmeniksi alueen luonnonoloja erityisesti joen alajuoksulla.

Bolšoi Juganin sivu-uoman varrella sijaitsee Juganskin luonnonpuisto, joka on toinen Hanti-Mansian luonnonpuiston tasoisista tiukemmin suojelluista luonnonsuojelualueista.

Joen valuma-alueen raja toimii piirikunnan koillisrajana. 
## Lähteet

## Aiheesta muualla
*Bolšoi Jugan -joesta Venäjän vesistötietokannassa
Delhin rautapylväs

**Delhin rautapylväs** sijaitsee Delhissä Quwwat-ul-Islam-Mashidin eli Islamin vallan moskeijan sisäpihalla ja kuuluu Qutub Minarin rakennusryhmään. Rautapylväs on rakennettu 400-luvulla, ennen moskeijaa. Rautapylväässä olevan piirtokirjoituksen, sanskritin, mukaan pylväs on tuotu paikoilleen muualta.

Pylväs on noin seitsemän metriä korkea ja painaa arvioiden mukaan 6&nbsp;000 kilogrammaa. Se on valmistettu tuon ajan tapaan puhtaasta raudasta (99,7 %), joka on estänyt pylvästä ruostumasta. Pylväs itsessään on taottu yhdestä kappaleesta. Tutkijat eivät ole selvittäneet, miten rakentajat ovat tuona aikana pystyneet työstämään ja pitämään raaka-aineen noin puhtaana laadun siitä kärsimättä.

Tarinan mukaan tuo hyvää onnea, jos seisoo selkä pylvääseen päin ja yltää ensi yrittämällä kiertämään käsivartensa sen ympäri niin, että sormenpäät koskettavat toisiaan.

## Lähteet

* Genzmer, Herbert & Hellenbrand, Ulric: *Mysteria*. Helsingin Kirjatukku Oy, 2007. 

## Aiheesta muualla

* Delhin rautapylväs
Kersantti Karoliina

**Kersantti Karoliina** on suomirockyhtye Popedan kappale ja single vuoden 1992 *[[Svoboda (albumi)|Svoboda]]*-studioalbumilta. Kappale julkaistiin singlellä 12. helmikuuta 1992. Singlellä on myös toinen kappale "Mää ja Tapparan mies", joka on Juice Leskisen Popedalle tekemä suomenkielinen versio Alex Harveyn kappaleesta "Tomahawk Kid". Molempia kappaleita on esitetty useasti Popedan keikoilla. Nimikappaleessa mainitaan Suomen silloinen puolustusministeri Elisabeth Rehn, jonka aikana naiset pääsivät vapaaehtoiseen varusmiespalvelukseen: "syytän sua Elisabeth Rehn / mun naiseni on kapiainen".

*Svoboda* oli ensimmäinen Popedan albumi, jonka kokoonpanossa oli mukana Markku Petander ja vain yksi kitaristi.

## Kappaleet
# 
# 

## Kokoonpano
* Pate Mustajärvi – laulu
* Costello Hautamäki – kitara, laulu
* Markku Petander – bassokitara 
* Jukka Järvinen – koskettimet
* Lucjan Czaplicki - saksofoni
* Kari Holm – rummut

## Lähteet
* 

### Viitteet
Siinai (täsmennyssivu)

**Siinai** voi tarkoittaa ainakin seuraavia:

* Siinain niemimaa
* Siinaivuori Siinain niemimaalla
* Siinain luostari eli Pyhän Katariinan luostari, kristillinen luostari Siinaivuoren juurella Siinain niemimaalla
* Siinai, suomalainen yhtye.
Olet mennyt minun vereeni

**Olet mennyt minun vereeni** on Teuvo Tulion ohjaama elokuva vuodelta 1956.

Mennyttä muisteleva tehtaantyttö Rea (Regina Linnanheimo) palaa hetkeen, joka muutti hänen elämänsä. Tytöstä naiseksi kasvavan Rean alkoholinhuuruinen kohtalo kietoutuu kahden miehen, säveltäjä Tauno Tarraksen (Ami Runnas) ja merikapteeni Erkin (Åke Lindman), ympärille.

Elokuva valmistui hitaasti, ja *[[Suomen kansallisfilmografia]]n* mukaan se edusti valmistuttuaan jo mennyttä aikakautta. Niinpä sen yleisömenestys oli kehno. Myös aikalaiskriitikot totesivat, että aika oli ajanut sen ohi. Elokuvan käsikirjoituksen on tehnyt Regina Linnanheimo nimimerkillä Arel, ja pääosan hän kirjoitti itselleen. Linnanheimon näyttelijäsuorituksen sanotaan kuuluvan hänen parhaisiinsa.

## Näyttelijät

## Arviot

Aikalaisarvioissa elokuva ei juuri saanut kiitosta. Esimerkiksi Modest Savtschenko (*[[Työkansan Sanomat]]*) totesi, että Tulio ”elää yhä 1930-luvun tyylipyrkimysten lumoissa”. Olavi Veistäjä (*[[Aamulehti]]*) havaitsi kuitenkin hyvääkin: ”joukossa useita erinomaisia yksityiskohtia, kohtauksia, kuvakulmia, tunnelmatehosteita”.

Myöhemmässä kritiikissä on todettu elokuvan pohtivan kiinnostavasti naisen asemaa yhteiskunnassa.

## Lähteet
Yhdystie 3831

**Yhdystie 3831** kulkee Haminan Pyhällöstä valtatieltä 26 Miehikkälän Multasiltaan seututielle 384. Sen pituus on noin 19 kilometriä.

Tie oli ennen vuoden 1996 tienumerouudistusta maantie 383.

## Lähteet
Minoru Genda

**Minoru Genda** (, 16. elokuuta 1904 – 15. elokuuta 1989) oli keisarillisen Japanin laivaston kommodori ja Japanin Itsepuolustusvoimien kenraali. Hän vastasi Pearl Harbouriin tehdyn lentohyökkäyksen taktillisesta suunnittelusta.

Minoru Genda syntyi Hiroshimassa. Hän kokosi Japanin kotisaarten ilmapuolustusta varten *eksperttien laivueeksi* kutsutun 343. lentorykmentin, joka koostui vanhoista ja hyvin kokeneista, veteraaneiksi katsottavista hävittäjälentäjistä. Tämä operaatio käynnistettiin amerikkalaisten pommitusoffensiivin voimistuttua keväällä 1945. Lentoryhmä käytti Kawanishi N1K-2J *Shiden-Kai* "George"-konetyyppiä.

Genda nousi myös Japanin Itsepuolustusvoimien kenraaliksi. Vuonna 1962 Yhdysvaltain presidentti John F. Kennedy myönsi Minoru Gendalle arvostetun Ansiolegioonan kunniamerkin. Vuonna 1976 hänet valittiin Japanin parlamenttiin.

Genda kuoli Matsuyamassa Japanissa 15. elokuuta 1989 sydänperäiseen sairauteen.

## Lähteet
* Thomas, Gordon; Witts, Max Morgan: *Enola Gay – pommikone Hiroshiman yllä*. Suom. Nuuttila, Antti. Porvoo: WSOY, 1981. .
* Sakaida, Henry: *Japanin laivaston ilmavoimien ässät 1937-1945*, Osprey, 2002, .
* http://www.nytimes.com/1989/08/17/obituaries/general-minoru-genda-84-dies-planned-attack-on-pearl-harbor.html
* http://ww2db.com/person_bio.php?person_id=99

### Viitteet
Grigorovo

**Grigorovo** () on kylä ja maalaiskunta Novgorodin alueen Novgorodin piirissä Venäjällä. Se sijaitsee Novgorodin länsipuolella kaupungin välittömässä läheisyydessä. Asukkaita on 2&nbsp;900 henkeä (vuonna 2009).

Kunnan pinta-ala on 17 neliökilometriä. Se rajoittuu idässä Novgorodin kaupunkiin, etelässä ja lännessä Novgorodin piirin Jermolinon ja pohjoisessa Syrkovon kuntiin. Pinta-alasta 49,0 % on metsää ja 24,1 % maatalousmaata. Jokia ovat Verjaža ja Sokovaja. Grigorovon lisäksi kuntaan kuuluu Sokovajan kylä, jossa ei ole vakituista asutusta.

Girogorovosta on linja-autoyhteys Novgorodiin. Kunnan alueella on maatalous-, teollisuus- ja palvelualojen yrityksiä. Työvoimasta 97,5 % työskentelee kunnan ulkopuolella.

Kylä koostuu etupäässä kerrostaloista. Palveluihin kuuluu lastentarha, postikonttori ja poliklinikka.

## Lähteet

## Aiheesta muualla
* Grigorovon kunnan sivusto
Rikollinen nainen

**Rikollinen nainen** on Teuvo Tulion ohjaama elokuva vuodelta 1952. Käsikirjoituksen tähän Tulion kahdenteentoista ohjaukseen teki Regina Linnanheimo, joka myös näyttelee sen pääosan.

Tässä elokuvassa, kuten neljä vuotta myöhemmin Tulion ohjauksessa *[[Olet mennyt minun vereeni]]*, Linnanheimo uskaltautuu esiintymään rumana, tällä kertaa mielisairaana vankina.

## Arviot
Elokuva sai aikalaiskriitikoilta toisaalta-toisaalta-arvosteluja. Tuliota pidettiin ilman muuta taitavana elokuvantekijänä, mutta yksityiskohtien virheet ärsyttivät monia. Tulion visuaalinen tyyli, alleviivaava musiikki ja Linnanheimon mielikuvituksellinen käsikirjoitus sopivat kuitenkin myöhemmän arvostelijan mukaan saumattomasti yhteen. Vaikka tarinan juonen kuvioita pidetään teennäisinä, niistä nousee hurjaa näyttelemistä ja kuvakerrontaa, joiden kautta syntyvä kuva hulluudesta ravistelee tuolloista kaunisteltua filmitähtikuvaa.

## Näyttelijät

## Lähteet

## Aiheesta muualla
*
Moshe Sanbar

**Moshe Sanbar** (29. marraskuuta 1926 Kecskemét, Unkari – 1. lokakuuta 2012 Tel Aviv, Israel) oli israelilainen taloustieteilijä, joka johti 1971–1976 Israelin keskuspankkia.

## Lähteet
Paula Penttilä

**Paula Penttilä** (s. 14. kesäkuuta 1979) on suomalainen kilpauransa lopettanut koripalloilija. Pelintekijänä pelannut Penttilä on Lahden Sammon kasvatti. Hän pelasi Suomen maajoukkueessa 23 maaottelua. SM-sarjassa Penttilä pelasi kuusi kautta.

Penttilä pelasi kolme ensimmäistä pääsarjakauttaan lahtelaisissa joukkueissa saavuttaen SM-pronssia SB-Girlsin joukkueessa vuonna 1998. Samalla kaudella hänet valittiin SM-sarjan vuoden tulokkaaksi. Vuosina 1999–2003 hän pelasi neljä vuotta yhdysvaltalaisen Middle Tennessee State Universityn yliopistojoukkueessa opiskellen samalla mikrobiologiaa. SM-sarjakaudeksi 2003–2004 hän siirtyi suomalaiseen BC Nokiaan, jossa pelasi 24 ottelua 16,3 pisteen ja 4,3 levypallon keskiarvoilla. Hän aloitti myös lääketieteen opinnot Tampereen yliopistossa. Vuosien 2004–2006 ajan Penttilä pelasi SM-sarjaa Tampereen Pyrinnössä.

Suomen maajoukkueessa Penttilä pelasi 23 ottelua 3,3 pisteen ottelukohtaisella keskiarvolla. Naisten maajoukkueen piste-ennätyksensä, 12 pistettä, hän heitti vuoden 1998 PM-kilpailuissa Tanskaa vastaan. Hän pelasi myös vuonna 2003 Daegussa järjestetyissä universiadeissa.

## Saavutukset
* Naisten SM-sarjan vuoden tulokas 1998
* SM-pronssia 1998
* Naisten SM-sarjan runkosarjan syöttötilaston kolmas kaudella 2003–2004

## Lähteet
* Paula Penttilä  baskethotel.com
* Maajoukkueprofiili  Suomen Koripalloliitto
* Paula Penttilä player profile eurobasket.com 

### Viitteet
AFI:n 100-vuotissarjan 100 hienointa elokuvasitaattia

**AFI:n 100-vuotissarjan 100 hienointa elokuvasitaattia** () on kahdeksas American Film Instituten 100-vuotissarjan osa, joka julkaistiin 21. kesäkuuta 2005 CBS-kanavan kolmituntisessa erikoisjaksossa. Sen juonsi näyttelijä Pierce Brosnan.

1&nbsp;500 elokuvataiteilijasta, -kriitikosta ja -historioitsijasta koostunut tuomaristo valitsi Clark Gablen elokuvassa *[[Tuulen viemää (elokuva)|Tuulen viemää]]* (1939) lausuman repliikin ”Frankly, my dear, I don’t give a damn.” kaikkien aikojen mieleenpainuvimmaksi yhdysvaltalaisen elokuvan sitaatiksi.

Seuraavaan listaan on valittu 100 suurinta elokuvasitaattia Yhdysvaltain elokuvan historiassa.

## Lista

## Muuta
*[[Casablanca (elokuva)|Casablanca]]*-elokuvalla on eniten sijoituksia listalla: kuusi (#5, #20, #28, #32, #43 ja #67). *[[Tuulen viemää (elokuva)|Tuulen viemää]]* -elokuvalla kolme (#1, #31 ja #59) ja *[[Ihmemaa Oz (vuoden 1939 elokuva)|Ihmemaa Oz]]* -elokuvalla myös kolme (#4, #23 ja #99); toiseksi eniten. *[[Viettelyksen vaunu]]* -elokuvalla kaksi (#45 ja #75), *[[Miehuuskoe]]*-elokuvalla kaksi (#42 ja #63), *[[Jerry Maguire – elämä on peliä]]* -elokuvalla kaksi (#25 ja #52) ja *[[Auringonlaskun katu]]* -elokuvalla kaksi (#7 ja #24).

## Aiheesta muualla
* AFI:n 100-vuotissarjan 100 hienointa elokuvasitaattia American Film Instituten sivustoilla
Suoraviivainen liike

**Suoraviivainen liike** on liikettä, jossa kappale etenee suoraan eli lineaarisesti. Suoraviivaiseen liikkeeseen liittyviä suureita ovat nopeus, kiihtyvyys, liikemäärä ja voima. Pyörimisliikkeeseen liittyviä suureita koskevat yhtälöt vastaavat suoraviivaisen etenemisliikkeen yhtälöitä - massan asemesta yhtälöissä on kuitenkin hitausmomentti, joka riippuu paitsi kappaleen massasta myös sen muodosta. 

## Suoraviivaisen liikkeen energia

Etenevässä liikkeessä olevan kappaleen liike-energia on

:E_k = \frac{1}{2} m v^2. 

## Tasaisen suoraviivaisen liikkeen teho
Teho lasketaan tasaisessa lineaarisessa liikkeessä seuraavasti:
:P = F \cdot v,
missä F on voima ja v on nopeus. Kappaleen liikuttamiseen tarvittava mekaaninen teho on siis kappaleeseen vaikuttavan voiman ja kappaleen nopeuden tulo.

## Katso myös
*Ympyräliike
Slovakian presidentti

**Slovakian presidentti** () on Slovakian valtionpäämies. Presidentti valitaan suoralla kansanvaalilla viiden vuoden kaudeksi enintään kahdelle perättäiselle kaudelle. Presidentin virka on etupäässä seremoniallinen, mutta hän voi käyttää rajoitettua valtaansa harkintansa mukaan. Presidentin virallinen asunto on Grassalkovichin palatsi maan pääkaupungissa Bratislavassa.

Vuonna 2014 presidentin palkka oli  euroa kuukaudessa.

## Viran historia
Presidentin virka perustettiin Slovakian perustuslailla 1. tammikuuta 1993, kun Slovakia pysyvästi erosi Tšekkoslovakiasta ja itsenäistyi. Virka oli avoin maaliskuuta 1993 asti, jolloin maan ensimmäinen presidentti Michal Kováč valittiin Slovakian tasavallan kansallisen neuvoston toimesta.

Vuonna 1998 kansallinen neuvosto oli kykenemätön valitsemaan maalle uutta presidenttiä, jolloin presidentin virka oli avoin puolen vuoden ajan. Presidentin velvollisuuksia ja valtaa käyttivät maan pääministeri ja kansallisen neuvoston puhemies yhdessä. Asian ratkaisemiseksi uusi hallitus sääti lain, jonka seurauksena presidentti alettiin valita vaaleilla.

Vuosina 2019–2024 presidenttinä oli Zuzana Čaputová, joka oli myös ensimmäinen virkaan valittu nainen. Nykyinen presidentti Peter Pellegrini astui virkaan 15. kesäkuuta 2024.

## Rooli ja valtaoikeudet

Presidentillä on hyvin rajattu rooli ja virka onkin lähinnä seremoniallinen. Slovakian perustuslain mukaan presidentti on maansa korkein edustaja niin Slovakiassa kuin ulkomailla, ja hän on myös maan armeijan ylipäällikkö. Hänen perustuslaillisiin oikeuksiin kuuluu pääministerin, kolmen perustuslakituomioistuimen jäsenen ja kolmen tuomarineuvoston jäsenen nimittäminen. Presidentti voi käyttää veto-oikeutta lakeihin pois lukien perustuslakeihin, joka voidaan kumota kansallisen neuvoston jäsenten äänten enemmistöllä. 

Hänen perustuslaillisia tehtäviään on lakien allekirjoittaminen, ministerien nimittäminen pääministerin ehdotuksestä ja henkilöiden nimittäminen kenraaleiksi, professoreiksi, tuomareiksi, syyttäjiksi ynnä muihin korkeisiin virkoihin. Presidentti voi myöntää armahduksen oikeusministerin esityksestä.

Presidentiksi valittavan henkilön tulee täyttää seuraavat ehdot:

* vähintään 35-vuotias, ja
* Slovakian kansalainen, jolla on äänioikeus.

## Luettelo presidenteistä

### Virkaatekevät presidentit
* Vladimír Mečiar, 1. tammikuuta 1993 – 2. maaliskuuta 1993 ja 2. maaliskuuta 1998 – 30. lokakuuta 1998
* Ivan Gašparovič, 14. heinäkuuta 1998 – 30. lokakuuta 1998
* Mikuláš Dzurinda, 30. lokakuuta 1998 – 15. kesäkuuta 1999
* Jozef Migaš, 30. lokakuuta 1998 – 15. kesäkuuta 1999

## Lähteet
Vah

**Vah** () on Obin keskijuoksun itäinen sivujoki Hanti-Mansian autonomisessa piirikunnassa Tjumenin alueella Venäjällä. Joki saa alkunsa Jenisein ja Tazin kanssa yhteiseltä vedenjakaja-alueelta Hanti-Mansian itärajan tuntumasta. Joen pääuoman pituus on 964 kilometriä, josta alin 453 kilometriä on navigoitavaa osuutta. Joen valuma-alue kattaa 76&nbsp;700 neliökilometriä.

Joen usean vuoden keskivirtaama 536 m3/s mittauspisteessä 253 kilometriä laskukohdasta yläjuoksulle päin. Alimmillaan virtaus on kevättalvella helmi-huhtikuussa. Joki aukeaa huhtikuun lopussa tai toukokuussa. Kevättulvat seuraavat touko-heinäkuussa, jolloin keskimääräinen kuukausivirtaama saattaa kohota tasolle 1600–2500 m3/s. Joki jäätyy yleensä lokakuun lopulla tai marraskuussa.

Joen vesistöalueella sijaitsee öljyn tuotantoa; näistä tunnetuin on Nižnevartovskin pohjoispuolella sijaitseva suuri Samotlorin öljykenttä joen alajuoksulla. Joelta on raportoitu merkittäviä kalakuolemia talvisin. Petrokemian teollisuuteen liittyvillä tutkimuksilla, tuotannolla, siirtoputkistoilla, teillä ja sähkölinjoilla on ollut vakavia vaikutuksia alueen luonnonoloihin ja alkuperäiskansojen (hantit) metsästysmaihin, kalastukseen ja elämäntapaan.

Obin vesistön Vah-joelta on lyhyt matka Jenisein vesistön Sym-joelle; Vah on eräs venäläisten Siperian valloituksessa käytettyjä Siperian poikittaisista jokireitistöstä.

## Lähteet

## Aiheesta muualla
*Vah -joesta Venäjän vesistötietokannassa
AFI:n 100-vuotissarjan 25 parasta musikaalia

**AFI:n 100-vuotissarjan 25 parasta musikaalia** () on American Film Instituten 100-vuotissarjan osa, johon on valittu 25 parasta elokuvamusikaalia Yhdysvaltain elokuvan historiassa. Lista julkaistiin 3. syyskuuta vuonna 2006 Hollywood Bowlissa. Toisin kuin useissa muissa AFI:n 100-vuotissarjan listoissa, tämä on toinen kahdesta listasta, johon on valittu vain 25 parasta ja eikä ole televisioitu.

## Lista

## Aiheesta muualla
*AFI:n 100-vuotissarjan 25 parasta musikaalia American Film Instituten sivustoilla
Terttu Aarnivala

**Terttu Tellervo Aarnivala** (2. huhtikuuta 1931 Lappee – 18. syyskuuta 2020 Tampere) oli suomalainen koripalloilija ja koripallovalmentaja. Aarnivala pelasi Suomen maajoukkueessa vuoden 1956 EM-kilpailuissa ja yhteensä 22 maaottelussa. Tampereen Pyrinnössä hän voitti 1950-luvulla pelaajana neljä Suomen mestaruutta ja kaksi muuta SM-mitalia sekä valmentajana yhden Suomen mestaruuden.

## Elämä ja urheilu-ura
### Tampereen Pyrintö

Aarnivala pelasi kasvattajaseurassaan Tampereen Pyrinnössä naisten SM-sarjassa kausilla 1950 ja 1953–1957. Pyrintö saavutti Aarnivalan pelatessa neljä Suomen mestaruutta, yhden SM-hopean ja yhden SM-pronssin.

Kaudella 1958 Aarnivala valmensi Pyrinnön naisten edustusjoukkuetta, joka voitti kauden päätteeksi Suomen mestaruuden.

### Maajoukkue

Aarnivala pelasi Suomen maajoukkueessa 22 ottelua 2,7 pisteen ottelukohtaisella keskiarvolla. Naisten maajoukkueen piste-ennätyksensä, 10 pistettä, hän teki vuonna 1955 valmistavassa maaottelussa Sveitsiä vastaan.Vuoden 1956 EM-kilpailuissa Aarnivala pelasi kahdeksan ottelua 1,9 pisteen keskiarvolla. Hän edusti maajoukkuetta myös Varsovan vuoden 1955 ja Moskovan vuoden 1957 festivaaleilla.

### Yksityiselämä

Aarnivala työskenteli ainakin teollisuusvirkailijana. Hänen harrastuksiinsa kuuluivat muun muassa käsityöt, tennis, pujottelu, pesäpallo ja golf, joista viimeisimmässä hän voitti Tampereen mestaruuden vuosina 1971 ja 1972.

Aarnivalan isä Otto Aarnivala (16.11.1900–1952) kilpaili ammunnan MM-kisoissa 1937 pienoiskiväärillä. Terttu Aarnivalan veli Seppo Aarnivala (1929–2003) oli monipuolinen palloilija, joka saavutti koripallossa SM-hopeaa ja pelasi yhden maaottelun.

Aarnivala kuoli Tampereella 89-vuotiaana 18. syyskuuta 2020.

## Saavutukset
* Suomen mestaruus 1950, 1953, 1955 ja 1957
** SM-hopeaa 1956
** SM-pronssia 1954
* Valmentajana Suomen mestaruus 1958

## Lähteet
* 
* Terttu Aarnivala Suomen Koripalloliitto
* Maajoukkuetilastot Suomen Koripalloliitto

### Viitteet
Pääjohtokeskus

**Pääjohtokeskus ** (*PääJoke*, engl. *Control and Reporting Centre*) on Suomen ilmavoimien joukkoyksikkö ja se kuuluu ilmavoimien valmiusyhtymien lennostojen alaisuuteen.

Pääjohtokeskus vastaa toiminta-alueensa ilmatilan valvonnasta ja tunnistuslentoja suorittavien hävittäjäkoneiden johtamisesta.

## Pääjohtokeskuksen rakenne

Pääjohtokeskuksen muodostavat:
* esikunta,
* valvontakeskus,
* taistelukeskus ja
* tekninen keskus, johon kuuluvat tutka-asemat.

Suomessa toimii nykyisin kaksi pääjohtokeskusta:
* 5. Pääjohtokeskus (5. PääJoke) Rovaniemellä, osa Lapin lennostoa
* 7. Pääjohtokeskus (7. PääJoke) Siilinjärven Rissalassa, osa Karjalan lennostoa

Pääjohtokeskukset on perustettu 1960-luvulla.

Pääjohtokeskuksissa työskentelee upseereita, aliupseereita, sotilasammattihenkilöitä ja siviilejä.

## Historia
Yksiköistä käytettiin 1990-luvun alkupuolelle asti nimeä Viestikeskus, esimerkiksi Viestikeskus 3 (VKesk 3), jonka ensimmäinen päällikkö oli vuonna 1962 aloittanut kapteeni Martti Jouttenus keskuksen toiminnan varsinaisesti alkaessa vuonna 1964.

3. Pääjohtokeskus (3. PääJoke) Tampereen Olkahisissa, osa Satakunnan lennostoa lakkautettiin 2013
Michael Kidd-Gilchrist

**Michael Anthony Edward Kidd-Gilchrist** (s. 26. syyskuuta 1993 Philadelphia, Pennsylvania) on yhdysvaltalainen koripalloilija, pelipaikaltaan pieni laitahyökkääjä. Hän pelaa tällä hetkellä NBA-liigan Charlotte Hornetsissa, joka vuoteen 2014 oli nimeltään Charlotte Bobcats.

Kidd-Gilchrist oli vuoden  toinen varaus.

## NBA-ura

Yliopistokoripalloa Kentuckyn yliopiston joukkueessa pelannut Kidd-Gilchrist oli yksi 14:stä vuoden 2012 varaustilaisuuteen NBA:n paikan päälle kutsumasta pelaajasta. Charlotte Bobcats varasi hänet ensimmäisellä kierroksella, koko tilaisuuden toisella varausvuorolla. Ensimmäistä kertaa NBA:n historiassa kaksi ensimmäistä varausta olivat samasta yliopistosta, sillä hänen joukkuekaverinsa Anthony Davis varattiin tilaisuuden ensimmäisenä pelaajana.

Kauden 2017–2018 loppuun mennessä Kidd-Gilchrist on pelannut NBA:ssa 357 runkosarjaottelua mutta vain neljä pudotuspeliä, sillä Hornets on hänen aikanaan selviytynyt vain kahtena vuonna pudotuspeleihin ja toisella kerralla, kaudella 2015–2016, hän kärsi kahdesta pahasta olkapäävammasta, joiden vuoksi hän pystyi pelaamaan vain seitsemän runkosarjaottelua. Kidd-Gilchrist on pelannut lähes kaikki ottelunsa aloituskokoonpanossa.

## Muuta

Kidd-Gilchrist tunnettiin syntyjään nimellä Michael Gilchrist, mutta hän lisäsi sukunimeensä edesmenneen setänsä ja isähahmon Darrin Kiddin nimen. Tämä menehtyi samana päivänä kun Gilchristin oli tarkoitus allekirjoittaa kirjallinen suostumus pelata Kentuckyn yliopiston joukkueessa.

## Lähteet
He Was Her Man

**He Was Her Man** on vuonna 1934 ensi-iltansa saanut Lloyd Baconin ohjaama yhdysvaltalainen gangsteri-/ rikoselokuva, jonka pääosissa ovat James Cagney ja Joan Blondell. Sivuosissa on muun muassa Victor Jory ja Frank Craven.

*He Was Her Man* sai ensi-iltansa kotimaassaan 16. kesäkuuta vuonna 1934. Elokuvan on tuottanut Warner Bros. -yhtiö.

*He Was Her Man* on seitsemäs ja viimeinen Blondellin ja Cagneyn yhteistyöstä.

## Näyttelijät

## Aiheesta muualla
* 
* 
*
Kent Larson

**Kent Larson** (s. 18. maaliskuuta 1974 Kansas City, Missouri) on yhdysvaltalainen homopornonäyttelijä. Hän aloitti uransa vuonna 2003 muutettuaan San Diegoon, Kaliforniaan; hänen ensimmäinen elokuvansa, *Dear Dick*, on kyseiseltä vuodelta. Hän ilmoitti toukokuussa 2006 jättäneensä pornoteollisuuden. Hänen pituutensa on 188 cm.

Larson voitti vuonna 2005 Grabby-palkinnon "parhaan tulokkaan" kategoriassa yhdessä Eddie Stonen kanssa. Hän sai lisäksi vuonna 2006 GayVN-palkinnon parhaasta sivuosasta (*[[Michael Lucas' Dangerous Liaisons]]*). 

## Lähteet

## Aiheesta muualla
* Internet Adult Film Database: Kent Larson 
*
Lukas Ridgeston

**Lukas Ridgeston** (s. 5. huhtikuuta 1974 Bratislava) on slovakialainen homopornonäyttelijä ja eroottinen malli. Hän esiintyi lähes pelkästään top-rooleissa, mutta teki bottomin ominaisuudessa elokuvat *Lukas' Story 2: When Boy Meets Boy* ja *Lucky Lukas*. Hän on Grabby- ja GayVN-palkittu; hänet on otettu GayVN-palkintojen Hall of Fameen. 

Ridgeston lopetti elokuvissa esiintymisen vuonna 2005, mutta on jatkanut työtään Bel Amin palveluksessa muun muassa ohjaten. Hänen pituutensa on 175 cm.

## Palkinnot
* AVN Awards 2006: voitto luokissa *Paras ulkomainen julkaisu* ja *Paras ulkomaisen julkaisun näyttelijä* (molemmat elokuvasta *Lukas in Love*)

## Lähteet

## Aiheesta muualla
*
Brandon Manilow

**Brandon Manilow** (s. 5. tammikuuta 1983) on tšekkiläinen homopornonäyttelijä. Hän on esiintynyt myös nimellä Ondrej. Hän on 183-senttinen. Manilow sai vuonna 2008 Golden Dickie -ehdokkuuden roolistaan Bel Amin elokuvassa "2 Too Many Boys". Ehdokkuus tuli kategoriassa *Paras suuren studion twink-esiintyjä - top*. 

Vuonna 2009 Manilow oli ehdolla GayVN-palkinnon saajaksi Bel Amin elokuvasta "The Private Life of Brandon Manilow". Kategoria oli *Paras näyttelijä - ulkomaalainen julkaisu*. Vuoden 2010 palkintojenjakotilaisuudessa hän oli ehdolla luokissa *Paras ryhmäseksikohtaus* ja *Paras kaksikon seksikohtaus*.

## Lähteet

## Aiheesta muualla
*
Tom Chase

**Tom Chase** (s. 6. maaliskuuta 1965) on yhdysvaltalainen homopornonäyttelijä, joka on toiminut aikuisviihdealalla 1990-luvulta lähtien. Hän on työskennellyt Falcon Entertainmentille ja COLT Studio Groupille. Hän on esiintynyt pääasiassa top-rooleissa, mutta toisinaan myös bottomin ominaisuudessa. Chasen saamiin palkintoihin lukeutuu vuoden 1998 GayVN-palkinto "parhaasta seksikohtauksesta" Mike Bransonin kanssa elokuvassa *California Kings*. Hänet on myös otettu GayVN-palkintojen Hall of Fameen.

## Lähteet

## Aiheesta muualla
* 
* Internet Adult Film Database: Tom Chase
Marc-André Hamelin

**Marc-André Hamelin** (s. 5. syyskuuta 1961 Montréal) on kanadalainen pianisti ja säveltäjä. Hän sai kandidaatin ja maisterin arvot Templen yliopistosta ja voitti vuonna 1985 *Carnegie Hall International American Music Competitionin* ensimmäisen palkinnon. Hän on levyttänyt muiden muassa Alkanin, Busonin, Medtnerin, Regerin, Rzewskin, Skrjabinin, Villa-Lobosin, Weissenbergin, Graingerin ja Haydnin teoksia. Hän sai yhdeksännen Grammy-ehdokkuutensa levystä *Études* (2010), jolla on hänen omia sävellyksiään.

Hamelin on Kanadan ritarikunnan upseeri, Ordre national du Québecin *Chevalier* ja Royal Society of Canadan jäsen.

## Lähteet
Pelon kesä

**Pelon kesä** () on yhdysvaltalainen televisioelokuva vuodelta 1978, lajityypiltään kauhuelokuva. Elokuvan ohjaaja on Wes Craven. Pääosissa ovat muun muassa Linda Blair, Lee Purcell, Jeremy Slate ja Fran Drescher. Elokuvan aihepiiriä on noituus, suku ja nuoriso. Elokuva perustuu Lois Duncanin *Summer of Fear* romaaniin ja sen tuottajat ovat Bill Finnegan ja Patricia Finnegan.

## Lähteet

## Aiheesta muualla
* 
* 
*
Vindesiini

**Vindesiini** on solunsalpaaja, vinka-alkaloideihin kuuluva mitoosi-inhibiittori. Sen kauppanimi on *Eldisine*, ja sitä käytetään leukemian, lymfooman, melanooman, rintasyövän ja keuhkosyövän hoidossa. Nuorille ja aikuisille vindesiini annetaan noin 5–10 minuuttia kestävänä infuusiona eli tiputuksena, ja lapsipotilaat saavat sen hitaalla injektiolla. Lääkkeen tyypillisiä sivuvaikutuksia ovat infektioriski, mustelmat/verenvuoto, anemia, hiusten menetys, vatsakipu, ummetus, perifeerinen neuropatia ja väsymys.

## Lähteet

## Aiheesta muualla
*PubChem: Vindesine 
*Kyoto Encyclopedia of Genes and Genomes (KEGG): Vindesine 
*ChemBlink: Vindesine 
*[High-dose methotrexate and HELP [Holoxan (ifosfami... Ann Oncol. 1999 - PubMed - NCBI]
Geoffrey Tozer

**Geoffrey Tozer** (5. marraskuuta 1954 Mussoorie, Intia – 21. elokuuta 2009 Melbourne, Australia) oli australialainen pianisti. Hän tulkitsi varsinkin vähemmän soitettuja säveltäjiä, kuten Nikolai Medtneriä, Alan Rawsthornea, Erich Wolfgang Korngoldia, Roberto Gerhardia ja Percy Graingeria. Hän kuitenkin esitti myös muiden muassa Mozartin, Lisztin, Prokofjevin, Stravinskin, Bartókin ja Bachin teoksia. Hän levytti pääasiassa Chandos-levymerkille, ja hänen levytystensä joukossa ovat kaikki Medtnerin pianoteokset.

Tozer asui Intiassa 4-vuotiaaksi ja muutti sitten Australiaan. Hänen ensimmäinen opettajansa oli hänen oma äitinsä. Hän teki debyyttinsä 8-vuotiaana televisioidussa konsertissa Melbournen sinfoniaorkesterin kanssa. Äitinsä lisäksi hänen opettajiinsa kuuluivat Eileen Ralf ja Keith Humble Australiassa, Maria Curcio Englannissa ja Theodore Lettvin Yhdysvalloissa.

Tozer ilmoitti vuonna 1997 olevansa muuttamassa Melbournesta Eurooppaan, mutta hän palasi sittemmin kotimaahansa.

Tozer kuoli maksan vajaatoimintaan. Hän oli kärsinyt sekä hepatiitista että alkoholiongelmasta.

## Lähteet
Ma Baker

**Ma Baker** on saksalaisen Boney M. -yhtyeen esittämä hittikappale vuodelta 1977. Se julkaistiin yhtyeen toisella albumilla *[[Love for Sale]]* sekä erikseen singlenä, joka nousi listaykköseksi muun muassa Länsi-Saksassa kolmen viikon ajaksi sekä kakkoseksi Britanniassa. 

Musiikillisesti kappale on yhtyeelle tavanomainen. Sen tarina perustuu Arizona Donnie Barkerin (1873–1935) elämään. Hän oli neljän yhdysvaltalaisen rikollisen äiti. Laulussa Barker kuvataan kyseisen ”Barker-Karpis gangin” johtajana, vaikka todellisuudessa hän oli enemmänkin avunantaja poikiensa rikoksiin. FBI surmasi Barkerin ja tämän pojan Fredin tammikuussa 1935 Ocklawahan lähellä Floridassa.

Radiokuuluttajan äänestä kappaleessa vastasi tuottaja Frank Farianin yhdysvaltalainen ystävä Bill Swisher, joka oli tuolloin sotilaana Saksassa. Ma Bakerin äänestä vastasi puolestaan Swisherin vaimo, Linda Blake.

Joulukuussa 1998 kappaleesta julkaistiin uudelleentehty versio, jossa esiintyy alkuperäisen esittäjän lisäksi saksalainen tuotantoryhmä Sash!.

## Julkaisu ja vastaanotto

Single ilmestyi 2. toukokuuta 1977. Suurimmassa osassa painoksista B-puolella oli The Yardbirds -yhtyeen tuotantoa oleva ”Still I’m Sad”. Kuitenkin muutamissa painoksissa kääntöpuolella oli ”A Woman Can Change a Man”. ”Ma Baker” nousi listaykköseksi yhtyeen kotimaassa Länsi-Saksassa kolmen viikon ajaksi. Se oli ykkönen myös Norjassa (9 viikkoa), Alankomaissa (6 viikkoa), Ruotsissa (3 viikkoa), Sveitsissä (3 viikkoa), Ranskassa (4 viikkoa), Belgiassa ja Itävallassa.

Kappaleesta on julkaistu myös suomennosversio nimellä . Suomennoksen on tekstittänyt Jukka Kuoppamäki ja levyttänyt Leni vuonna 1977. Kappale julkaistiin Kuoppamäen johtaman Satsanga Recordsin kokoelmalla *Mitä Suomi soittaa 12* sekä Lenin omalla kokoelmalla *Parhaat*.

### Listasijoitukset

## Lähteet
Iijokisoutu

**Iijokisoutu** on jokavuotinen matkailu- ja luonnonsuojelutapahtuma, joka on järjestetty vuodesta 1983 lähtien. Vuonna 2020 tapahtuma peruutettiin maailmalla vallinneen koronavirusepidemian takia. 

Alun perin tapahtuman tarkoitus oli kiinnittää huomiota Iijoen vapaana virtaavan valtauoman luontoarvoihin ja kulttuuriin. Tarkoitus oli myös kiinnittää päättäjien huomio jokivarren ihmisten hätään asuinympäristönsä puolesta Pohjolan Voiman suunnittelemaa Kollajan tekoallashanketta vastaan. 

Myöhemmin, koskiensuojelulain astuttua voimaan 1986, tapahtuman painopiste on muuttunut matkailutapahtumaksi, jossa soudetaan perinteisillä puuveneillä tai kajakilla meloen Taivalkosken Jokijärveltä Iijoen vapaana virtaavaa uomaa myöten 160 kilometriä alas Pudasjärven Kipinänkoskelle. 

Tapahtuma kestää viisi päivää ja on muokkautunut sekä lapsi-, että vanhusystävälliseksi. Tapahtuma ei ole kilpailu. Soutuun voi osallistua koko matkalle tai päiväetappeihin. Tapahtuman järjestää Pudasjärven luonnonsuojeluyhdistys.

## Lähteet

## Aiheesta muualla
* Iijokisoutu
Royal Sovereign -luokka (taistelulaiva)

**Royal Sovereign -luokka** oli Britannian kuninkaallisen laivaston taistelulaivaluokka, johon kuului kahdeksan vuosina 1889-1894 valmistettua alusta. Aluksista viimeinen *HMS Hood* oli varustettu muista poiketen katetulla barbetilla eli tykkitornilla.

## Alukset

## Lähteet

*
*
*
*
*
*

### Viitteet
Kuuba 1959

**Kuuba 1959** (*Cuba*) on vuonna 1979 ensi-iltansa saanut draamaelokuva, joka kertoo vuoden 1959 Kuuban vallankumouksesta ja jälleenrakentamisesta. Elokuvan pääosia esittävät Sean Connery, Brooke Adams ja Jack Weston. Elokuvan on ohjannut Richard Lester.

## Vastaanotto
Kymmenestä suomalaisesta ensi-iltakriitikosta yksi antoi elokuvalle kolme tähteä, neljä arvostelijaa kaksi tähteä ja kolme yhden tähden, keskiarvona 1,56 tähteä neljästä. *Helsingin Sanomien* Mikael Fränti kirjoitti elokuvan olevan monin tavoin mielenkiintoinen, mutta varauksin: ”Henkilöt ja tapahtumat jäävät kesken, sillä Lester ei kasvata niitä pintaa syvemmälle. –&nbsp;– Lester tarkastelee tapahtumia ja ihmisiä yläpuolelta, etäisyyden päästä. Onko valinta tietoinen vai hyvä tapa välttää kannanottoa? Ironinen Lesterin näkemys silti on, ja se pelastaa osan lopputuloksesta.” *[[Video-opas|Video-oppaassa]]* vuodelta 1994 Asko Alanen piti elokuvaa päämäärättömänä ja kipinättömänä toimintaromanssina ja antoi sille kaksi tähteä viidestä, mikä vastaa sanallista arviota ”keskinkertainen”.

## Näyttelijät

Lähde: 

## Lähteet

## Aiheesta muualla
*
Ässä Mix

**Ässä Mix** on alkujaan Chymoksen, myöhemmin Fazerin kehittämä makeiskokoelma, jonka tuotanto alkoi vuonna 1989. Siitä on tehty myös tikkukaramelleja, lakritseja, mehujää sekä limonadi. Ässä Mixistä on kehitetty myös purukumi. Ässä Mix -pussit sisältävät viisi erilaista väriä ja makua. Makeisten kuviot muistuttavat pelikorteista tuttuja neljää peruskuviota.

## Ässä Mix -tuoteperhe
* 1989 Ässä Mix
* 1994 Missä X
* 2001 Mässä Yx
* 2003 Ässä Mix Jumbo
* 2005 Mättök2x Jumbo
* 2006 Ässä Choco
* 2006 Ässä-laku
* 2007 Ässä-tikkarit
* 2010 Ässä Hässäkkä
* 2012 Ässä Pikku Hässäkkä ja Ässä Mix Lakritsi
* 2013 Ässä PeliX
* 2015 Ässä MekaniX
* 2016 Ässä Somex
* 2017 Ässä VaahtiX
* 2019 Ässä 1+1=3
*2019 Ässä Limonadi
*2021 Ässä All Stars
*2022 Ässä Max + Choco
*2023 Ässä Mix & Match
*2024 Ässä Megax + Choco 
*2025 Ässä Duo
Lähde

## Lähteet

## Aiheesta muualla
* Ässä-tuotemerkki Fazerin sivuilla
HMS Barfleur (1892)

**HMS Barfleur** oli Britannian kuninkaallisen laivaston vuonna 1894 palvelukseenotettu Centurion-luokan toisen luokan predreadnoughttaistelulaiva.

## Valmistus

Alus tilattiin Chathamin telakalta ja sen köli laskettiin 12. lokakuuta 1890. Alus laskettiin vesille 10. elokuuta 1892 ja se otettiin palvelukseen 22. kesäkuuta 1894.

## Palvelus
Alus palveli Välimerellä vuosina 1895-1898 ja Kiinan asemalla vuosina 1898-1902. Aluksen 4,7 tuuman tykit korvattiin kuusi tuumaisilla vuosina 1902-1904. Samalla kaikki tykit suojattiin viisi tuumaa paksuilla kasemateilla. Kuusi tykkiä asetettiin pääkannelle ja neljä avoimelle yläkannelle. Aseistuksen siirroista johtunut painopisteen kohoaminen tasattiin keventämällä mastoa ja poistamalla taaempi silta, kannen torpedoputket sekä kaikki muu tarpeeton kansirakenne. Lopulta uppouma kasvoi vain 80 tonnia. Palvelukseen palattuaan alus palveli kotivesillä, kunnes se myytiin romutettavaksi vuonna 1910.

## Lähteet
*
*
*
*

### Viitteet